เรื่องร้องเรียน (สอบถาม,เสียงรบกวน,สัตว์จรจัด,ความปลอดภัย) วันที่ 2023-01-11 02:33:50 — แขวงบางพลัด เขตบางพลัด กรุงเทพมหานคร
ขอแจ้งเขตบางพลัด เรื่องหมาจรจัด 3 ตัว (แม่1 ลูก2) มีลักษณะต่างจากหมาจรจัดทั่วไป คือ ดุร้าย ขู่จะกัดชาวบ้านที่อาศัยบริเวณนี้ ทำให้ชาวบ้านไม่สามารถเดินผ่านถนนสาธารณะนี้ได้ มีความเดือดร้อนจากความไม่ปลอดภัย การเสียเวลาต้องเดินอ้อมไปทางอื่น และเสียงรบกวนตอนกลางคืน

โปรดเร่งดำเนินการด้วย เนื่องจากเท่าที่ทราบคือ มีผู้ได้รับบาดเจ็บเล็กน้อยจากการวิ่งหนีและหกล้ม แต่โชคดีที่ยังไม่โดนกัด
และมีอีกกรณีคือ มีผู้ที่พักผ่อนไม่เพียงพอ ถึงขั้นมีผลกระทบต่อสุขภาพ

***ข้อมูลเพิ่มเติม เพื่อสนับสนุนเจ้าหน้าที่ในการดำเนินการ***

- จากที่ชาวบ้านเห็น และเจ้าตัวแสดงออกอย่างเปิดเผย คือ
มีสุภาพสตรีจากบ้านหลังสีดำ ใจดีรับเลี้ยงหมา ตัวลูก 2 ตัว (เห็นได้จากการให้อาหาร มีกรงหน้าบ้าน และใส่ปลอกคอ) แต่อาจจะไม่มีพื้นที่ในการเลี้ยงหรือยังขาดความรู้ในการดูแลสัตว์ จึงปล่อยให้หมาที่ดุร้ายวิ่งเล่นบริเวณหน้าบ้าน (ซึ่งเป็นพื้นที่สาธารณะ)

- มีชายท่านหนึ่ง ที่ไม่ชอบใส่เสื้อ (คนละบ้านกัน) มาร่วมดูแลหมาด้วย ซึ่งได้แสดงออกอย่างเปิดเผยเช่นกัน โดยการตะโกนบอกให้ทุกคนที่เดินผ่าน ให้เดินไปเรื่อยๆ อย่าหันซ้ายหันขวา แม้ว่าหมาทั้ง 3 ตัว จะวิ่งเข้าหาจากทางด้านหลัง ก็ให้เดินต่อไป (เหมือนสอนว่า ชาวบ้านแถวนี้เดินกันไม่เป็น เดินกันผิดวิธี) 

***ซึ่งเป็นการผิดวิสัยของวิญญูชนในการเฝ้าระวังและปกป้องตนเองในพื้นที่สาธารณะ***

ถ้าเจ้าของแสดงออกว่า "รับเลี้ยงดู" ควรดูแลสัตว์ให้ดีกว่านี้ อาจจะใช้สายลากจูง หรือฝึกสอนหมาด้วย 

ไม่ใช่ตะโกนให้ทุกคนที่เดินผ่านต้องระวังตัวเองแบบนี้

(เจ้าหน้าที่ กทม. สามารถตรวจสอบข้อเท็จจริงเพิ่มเติมด้วยการทดลองเดินผ่านบริเวณนี้ หรือสอบถามข้อมูลเพิ่มเติมจากชาวบ้านแถวนี้ได้)

ขอแสดงความนับถือ
กลุ่มชาวบ้านบริเวณนี้